text: Etageejendom i brand
  11 april 2014 kl. 04.29
  12 beboere er fredag morgen blevet evakueret, efter at der er udbrudt brand i en etageejendom i Fredericia.
  Branden opstod kl. 04.25 på Prangervej 164. Ingen mennesker er kommet til skade ved branden, som nu er ved at være under kontrol, fortæller vagtchef Jesper Duus fra Sydøstjyllands Politi til TV SYD.
  Det er endnu for tidligt at sige noget om årsagen til branden, men politiets teknikere vil senere på dagen bl.a. undersøge, om branden har relation til noget arbejde, der i øjeblikket er ved at blive lavet på ejendommens tag.
  